EL
24.10.2022
Επίσημη Εφημερίδα της Ευρωπαϊκής Ένωσης
C 408/23
Διατακτικό Το Δικαστήριο αποφασίζει: 1) Απορρίπτει την αίτηση αναιρέσεως.
2) Οι Puma SE, Puma United Kingdom Ltd, Puma Nordic AB, Austria Puma Dassler GmbH, Puma Italia Srl, Puma France SAS, Puma Denmark A/S, Puma Iberia SL και Puma Retail AG φέρουν, πέραν των δικαστικών εξόδων τους, και τα έξοδα στα οποία υποβλήθηκε η Ευρωπαϊκή Επιτροπή.
(1)
ΕΕ C 431 της 25.10.2021.
Διάταξη του Δικαστηρίου (δέκατο τμήμα) της 8ης Σεπτεμβρίου 2022 [αίτηση του Sąd Okręgowy w Opolu (Πολωνία) για την έκδοση προδικαστικής αποφάσεως] — VP (Υπόθεση C-188/22) (1) [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Δικαστική συνεργασία σε αστικές και εμπορικές υποθέσεις – Κανονισμός (ΕΚ) 1206/2001 – Διεξαγωγή αποδείξεων – Έγγραφη εξέταση προσώπου που διαμένει σε κράτος μέλος διαφορετικό από το κράτος μέλος του έχοντος διεθνή δικαιοδοσία δικαστηρίου – Δυνατότητα χρήσεως του τρόπου διεξαγωγής αποδείξεων που προβλέπει το εθνικό δίκαιο και όχι εκείνου που προβλέπει ο παρών κανονισμός] (2022/C 408/27) Γλώσσα διαδικασίας: η πολωνική Αιτούν δικαστήριο Sąd Okręgowy w Opolu Διάδικοι στην υπόθεση της κύριας δίκης VP κατά KS εκπροσωπούμενου από την AS Διατακτικό Τα άρθρα 1 και 17 του κανονισμού (EΚ) 1206/2001 του Συμβουλίου, της 28ης Μαΐου 2001, για τη συνεργασία μεταξύ των δικαστηρίων των κρατών μελών κατά τη διεξαγωγή αποδείξεων σε αστικές ή εμπορικές υποθέσεις, έχουν την έννοια ότι δικαστήριο κράτους μέλους που πρόκειται να εξετάσει πρόσωπο το οποίο κατοικεί σε άλλο κράτος μέλος δεν υποχρεούται κατ’ ανάγκην, στο πλαίσιο τέτοιας διεξαγωγής αποδείξεων, να χρησιμοποιεί τις προβλεπόμενες στον εν λόγω κανονισμό μεθόδους διεξαγωγής αποδείξεων, αλλά έχει τη δυνατότητα να προβαίνει σε εξέταση του συγκεκριμένου μάρτυρα εγγράφως, σύμφωνα με το δίκαιο του κράτους μέλους στο οποίο υπάγεται το εν λόγω δικαστήριο, τούτο δε χωρίς την άδεια κεντρικού οργάνου ή αρμόδιας αρχής του εν λόγω κράτους μέλους, κατά την έννοια του άρθρου 3 του εν λόγω κανονισμού.
(1)
Ημερομηνία καταθέσεως: 11 Μαρτίου 2022.
Διάταξη του Δικαστηρίου της 8ης Ιουλίου 2022 [αίτηση του Curtea de Apel Alba Iulia (Ρουμανία) για την έκδοση προδικαστικής αποφάσεως] — C.D.A. κατά I.J., N.L. (Υπόθεση C-205/22) (1) (Διαγραφή) (2022/C 408/28) Γλώσσα διαδικασίας: η ρουμανική Αιτούν δικαστήριο Curtea de Apel Alba Iulia